OpenLLM-France/wikimedia huggingface dataset:
# Pantà de Borén

El pantà de Borén és un embassament que pertany al riu Noguera Pallaresa, creat per una presa situada al sud de la població de Borén dins el terme municipal d'Alt Àneu, a la comarca del Pallars Sobirà.
Està situat al marge esquerre de la Noguera Pallaresa i afermat a tocar del petit llac i reclosa de Borén. És un embassament constrüit amb finalitats hidroelèctriques que genera una zona estanyada de més d'11,2 hectàrees. Té una capacitat total d'embassament de 0,86 hectòmetres cúbics i 0,80 hectòmetres cúbics de capacitat útil.
Vora la presa neix una galeria soterrada que porta l'aigua fins al Salt d'Esterri, que alimenta la central d'Esterri d'Àneu. La presa i la galeria, juntament amb la central hidroelèctrica, foren construïdes per HECSA i posades en servei l'any 1958.

## Flora i fauna

Està situat en un tram de la vall d'Àneu força tancat i la vegetació pròpia de la zona humida es localitza únicament a la cua i en algun sector del marge dret. Aquest factor, juntament amb les fortes oscil·lacions del nivell de les aigües, condiciona l'interès de l'espai com a zona humida. De fet, es limita únicament a la presència dels petits claps de salzeda (hàbitat d'interès comunitari codi 92A0); i pollancreda a la cua i marges de menor pendent. També, més puntualment, apareix l'hàbitat d'interès comunitari 6510 "Prats de dall de terra baixa i de la muntanya mitjana (Arrhenatherion)". Hi ha també d'altres hàbitats d'interès comunitari, no específicament lligats als ambients aigualosos.
Entre la fauna destaca la presència de llúdriga (Lutra lutra).
Aquesta zona humida pertany al Parc Natural de l'Alt Pirineu i està protegida també com a espai del Pla d'Espais d'Interès Natural Alt Pirineu i com a espai de la Xarxa Natura 2000 ES5130003 Alt Pallars. També forma part de la Reserva natural parcial de Noguera Pallaresa-Bonaigua.

## Bibliografia

* Lloret, Teresa; Castilló, Arcadi. «Sorpe». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Referències

* ↑ Plan hidrológico del riu Noguera Pallaresa (pdf) (en castellà). Confederación hidrológica del Ebro, maig 2008, pàgina 105 [Consulta: 7 abril 2020].
* 1 2 3 «Pantà de Borén». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). [Consulta: 26 agost 2014].
# Grguricita

La grguricita és un mineral de la classe dels carbonats que pertany al grup de la dresserita. Rep el nom en honor de Ben Grguric, geòleg australià.

## Característiques

La grguricita és un carbonat de fórmula química CaCr₂(CO₃)₂(OH)₄·4H₂O, sent una espècie aprovada per l'Associació Mineralògica Internacional. Cristal·litza en el sistema triclínic. ÉS L'anàleg de crom de l'alumohidrocalcita, i químicament similar a la putnisita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de Londres (Anglaterra), amb el número d'espècimen: bm2019,5.

## Formació i jaciments

Va ser descoberta al Marroc, concretament a Adeghoual, a la comuna de Mibladen, dins la província de Midelt (Regió de Drâa-Tafilalet), on es troba en unes mineralitzacions de plom, bari i vanadi en forma de crostes que contenen agregats cristal·lins de gra molt fi. Aquest lloc marroquí és l'únic indret de tot el planeta on ha estat descrita aquesta espècie mineral.

## Referències

* ↑ «Grguricite» (en anglès). Mindat. [Consulta: 16 agost 2021].
# Oudleusen

Oudleusen (baix saxó neerlandès: Oldlusen o Oldluzen) és un poble del municipi de Dalfsen a la província d'Overijssel, al centre-est dels Països Baixos. L'1 de gener de 2021 tenia 555 habitants. Malgrat que és un poble petit, s'hi troben instal·lacions públiques com una església, una escola i una biblioteca. També hi ha una zona industrial.
Es creu que l'ètim leusen dels noms Nieuwleusen i Oudleusen prové de lo-essen ('essen de fusta'). Els essen són terrenys agrícoles que cada any són elevats amb els fems dels estables. Aquests antics terrenys agrícoles envolten els municipis de la regió.

## Referències

* ↑ «Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 12 novembre 2021].
* ↑ Lloc web del municipi de Dalfsen (neerlandès)
* ↑ Informació sobre la ruta en bicicleta per Leusen Arxivat 2017-02-28 a Wayback Machine. del web de l'ANWB. (neerlandès)
# Paolo Bossoni

Daniele Bennati (San Secondo Parmense, Emília-Romanya, 2 de juliol de 1976) és un ciclista italià, professional des de 1999 fins al 2008 en què va ser suspès després que va donar positiu en un control antidopatge.
De la seva carrera destaca una victòria d'etapa a la Volta a Espanya del 2000.

## Palmarès

* 1997
** 1r a la Milà-Busseto
* 1998
** 1r al Gran Premi Palio del Recioto
** 1r a la Coppa della Pace
** 1r al Trofeu Rigoberto Lamonica
** 1r a la Piccola Sanremo
** Vencedor d'una etapa del Giro de les Regions
* 2000
** Vencedor d'una etapa de la Volta a Espanya
* 2001
** Vencedor d'una etapa de la Brixia Tour
** 1r al Giro del Lago Maggiore
* 2002
** 1r al Gran Premi de la indústria i el comerç artesanal de Carnago
* 2003
** 1r a la Coppa Sabatini
* 2006
** 1r al Trofeu Ciutat de Castelfidardo

### Resultats al Tour de França

* 2002. Abandona
* 2003. 134è de la classificació general.
* 2007. 95è de la classificació general.

### Resultats a la Volta a Espanya

* 2000. 88è de la classificació general. Vencedor d'una etapa.
* 2002. 96è de la classificació general.

### Resultats al Giro d'Itàlia

* 2001. 104è de la classificació general.
* 2008. Abandona

## Referències

* ↑ « Dos nous positius italians Arxivat 2008-12-04 a Wayback Machine., L'Équipe, 31 de julio 2008

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Pacte dels Vigatans

El Pacte dels Vigatans fou l'acord establert el 17 de maig de 1705 entre diverses personalitats de la petita noblesa vigatana, coneguts popularment com a "Els Vigatans" i més oficialment com a Companyia d'Osona, aplegats a l'ermita de Sant Sebastià, terme municipal de Vic i parroquial de Santa Eulàlia de Riuprimer (Bisbat de Vic), pel qual s'atorgaven poders i es comissionaven Domènec Perera i Antoni de Peguera per negociar un tractat d'aliança amb Anglaterra.
Segons aquesta proposta de pacte secret amb el Regne d'Anglaterra, aquests facilitarien ajuda militar contra Felip V de Castella, així com es comprometrien a respectar Carles III i les lleis catalanes. A canvi, els catalans austriacistes es conjuraven a facilitar el desembarcament de tropes de la Gran Aliança a la costa catalana i a alçar diverses companyies de miquelets comandades per Josep Moragues i Mas.
Llorenç Tomàs, rector del poble el 1705, va instigar la trobada a l'ermita de Sant Sebastià que havia de cristal·litzar en aquest Pacte. Un mes més tard, el 20 de juny del 1705, els comissionats Domènec Perera i Antoni de Peguera i d'Aimeric es reunirien a la capital de la República de Gènova, per a signar el Tractat de Gènova amb Mitford Crowe, l'enviat de la reina Anna d'Anglaterra.

## Assistents a la reunió a Santa Eulàlia

* Llorenç Tomàs i Costa, de la Seu d'Urgell (Alt Urgell), rector de la parròquia de Santa Eulàlia de Riuprimer, que fou qui convocà els patriotes.
* Antoni de Peguera i d'Aimeric i Josep Anton Martí, ambdós de Vic
* Antoni de Cortada i Carles de Regàs i Cavalleria, ambdós de Manlleu
* Francesc Macià Ambert, Bac de Roda, de Roda de Ter
* Jaume Puig i els seus fills Antoni i Francesc, de Perafita
* Josep Moragues i Mas, de Sant Hilari Sacalm

## Referències

* ↑ Generalitat de Catalunya. El Govern declara bé cultural d'interès nacional l'ermita de Sant Sebastià a Vic. Generalitat de Catalunya, 21 de febrer de 2012.
* ↑ Albertí, Santiago. Diccionari biogràfic. vol.3 (D-L). Albertí, 1969, p. 290.
* 1 2 «308 aniversari del Pacte dels Vigatans». Tricentenari (Generalitat de Catalunya), 18-05-2013. [Consulta: 5 juny 2013].

## Enllaços externs

* Què va ser la Reunió dels Vigatans?
* El Pacte dels Vigatans (1705)
# Centre Mèdic Yoseftal

El Centre Mèdic Yoseftal (en hebreu: המרכז הרפואי יוספטל) és un hospital que es troba en la ciutat israeliana d'Elat, el centre va ser fundat en 1968, és l'hospital situat més al sud d'Israel i l'únic centre mèdic que cobreix la regió del sud del Nègueb. Ha estat anomenat així en honor de Giora Yoseftal. És l'hospital general més petit d'Israel amb 65 llits.
Després de diversos problemes econòmics van arribar propostes per al tancament de l'hospital, de tota manera, després de les protestes dels habitants de la zona i de diversos representants del govern local, els quals argumentaven que no disposar d'un centre mèdic situat prop de Elat seria altament perillós per als pacients, es va decidir mantenir l'hospital obert.
L'hospital és gestionat per l'empresa Clalit Health Services. El centre té una camara de descompressió totalment equipada per tractar els accidents relacionats amb la pràctica del submarinisme. L'hospital també disposa d'instal·lacions per als tractaments renals amb màquines de diàlisis per a la població local i els turistes.

## Referències

* ↑ «www.clalit.co.il/». Arxivat de l'original el 2017-02-10. [Consulta: 26 febrer 2017].
# Taxi (àlbum)

Taxi és el quart disc del grup mallorquí Antònia Font, publicat l'any 2004. La temàtica és de ciència-ficció i de futur, de viatges espacials en transbordadors. Es va convertir en el disc més extens que havien fet fins al moment, ja que incloïa 17 cançons; més endavant, en el seu darrer disc com a banda, editarien Vostè és aquí amb 40 temes. Aquest disc, segons paraules del seu compositor, Joan Miquel Oliver, buscava trencar amb els discs anteriors. Com a grup van voler arriscar i es van voler allunyar de singles pop. Van optar per utilitzar un repertori "més potent" amb temes rars que Oliver havia escrit per a ell, però que volia editar. A la caràtula de l'àlbum hi apareix una imatge d'uns futbolistes.
Aquest àlbum anava acompanyat d'un curtmetratge en DVD dividida en 9 parts. Aquesta pel·lícula va ser gravada amb els recursos propis del grup i amb l'ajut dels seus amics; posteriorment, li oferiren a la discogràfica, la qual acceptà incloure-la. Segons, Oliver, "la companyia ho va comprar perquè no li quedava més remei: si volia tenir Antònia Font, en aquell moment Antònia font era allò." Segons publicaren a l'Enderock, el curtmetratge "és un viatge surrealista en què passat i futur es barregen, realitat i ficció es confonen, grup i personatges interactuen."
L'estil del disc és difícil de classificar. En algunes cançons hi ha influències del flamenc, el jazz, el hip-hop, el vals i la música electrònica. En algunes ocasions, també hi apareixen instruments de joguina. En la darrera cançó de l'àlbum hi ha una versió de la cançó de Stevie Wonder I just called to say I love you que no és interpretada pel grup sinó per un duet musical d'un hotel. Això s'interpreta com una metàfora del que pot succeir al medi ambient mallorquí, fent referència a la massificació del turisme alemany. També hi ha referències al turisme alemany a «Armando Rampas», «La vida de l'astronauta», «Extraterrestres» o «Robot».
Aquest disc va rebre diversos premis. Va ser guardonat amb el Premi Altaveu '04 que els va ser entregat el 7 de setembre d'aquell any. Va ser guardonat per la crítica dels Premis Enderrock 2005 com a millor disc en català '04, com també com a millor disc de pop-rock.

## Àlbum
### Cançons

    I. Dos souvenirs de la Terra
    II. Recital del robot i l'astronauta
    III. Viatges i postals de la Terra
    IV. Gran final l'hotel Galaxi

### DVD

    Acronia i col·lapse del Dr. Polanski

## Referències

* ↑ Alegret, 2011, p. 25.
* ↑ Alegret, 2011, p. 14.
* ↑ Alegret, 2011, p. 41.
* 1 2 «Enderrock i Antònia Font: portades i complicitats». Enderrock.cat, 28-11-2013 [Consulta: 2 agost 2014].
* 1 2 «El grup mallorquí Antònia Font presenta el seu últim disc, "Taxi", al Fòrum». 3cat24.cat, 07-07-2004 [Consulta: 2 agost 2014].
* ↑ «Èxit de públic a l'Altaveu». Viure a Sant Boi. La ciutat. Arxivat de l'original el 24 de setembre 2015. [Consulta: 2 agost 2014].

## Bibliografia

* Alegret, Helena Morén (coordinadora). Antònia Font : robots innocents. Valls: Cossetània, 2011, p. 73. ISBN 978-84-15403-64-7.
Viccionari
# Dvurétxie

«Dvurétxie» té aquests significats:
* Dvorítxia (Crimea), localitat de la República Autònoma de Crimea, a Ucraïna
* Dvurétxie (Kamtxatka), localitat del krai de Kamtxatka, a Rússia
# Comtat d'Eu

El comtat d'Eu fou una jurisdicció feudal del ducat de Normandia establerta pel duc Ricard I de Normandia, a la seva mort, pel seu fill bastard Jofré, comte de Brionne. La zona va sorgir per protegor el flanc nord-oriental del ducat. Va subsistir fins a la revolució i després encara es mantingué el títol.

## Llista de comtes

* Jofré de Brionne 996-1015
* Gilbert (fill) 1015-1040
* Guillem I (oncle, fill bastard de Ricard I) 1040-1058
* Guillem II (fill) 1058-1080
* Robert I (germà) 1080-1091
* Guillem III Enric (fill) 1091-1140
* Joan I (fill) 1140-1170
* Enric I (fill) 1170-1183
* Raül I (fill) 1183-1186
* Alícia (germana) 1186-1246, casada el 1213 amb Raül de Lusignan, senyor d'Issoudun, de Melle, Chizé, Civray i La Mothe.
* Raül II (marit) 1213-1218
* Raül III (fill) 1246-1249
* Maria de Lusignan (filla) 1249-1252
* Alfons de Brienne (marit) 1249-1252 (+1270)
* Joan II (fill) 1252-1294
* Joan III (fill) 1294-1302, comte de Guînes
* Raül IV d'Eu (fill) 1302-1344;
* Raül V d'Eu (fill) 1344-1350
* Confiscat per la corona per traïció 1350
* Joan IV d'Artois 1350-1387 (fill de Robert III d'Artois)
* Robert I (IV) d'Artois (fill) 1387
* Felip d'Artois (germà) 1387-1397
* Carles I d'Artois (fill) 1397-1415
* Enric II de Bourgchier (feu anglès) 1415-1450
* Carles I d'Artois (segona vegada) 1450-1472
* Joan V de Borgonya (fill de Bona, germana de Carles I) 1472-1476 (mort 1491)
* Carles II el Temerari 1476-1477
* A la corona 1477-1491
* Isabel (filla de Joan V) reclamació
* Joan VI de Cleves (marit) reclamació
* Engelbert de Nevers (fill) 1491-1506 (comte de Nevers)
* Carles III (II) de Nevers (fill) 1506-1521 (comte de Rethel, duc de Nevers)
* Francesc I (fill) 1521-1561
* Enric III (fill) 1561-1562
* Francesc II (germà) 1562-1563
* Jaume (germà) 1563-1564
* Caterina (germana) 1564-1633
* Antoni de Croÿ, príncep de Porcien (primer marit de Caterina) 1564-1567
* Enric IV de Lorena, duc de Guisa (segon marit de Caterina) 1568-1588
* Carles IV (I) de Guisa (fill) 1633-1640 (duc de Guisa i príncep de Joinville)
* Enric V (II) de Guisa (fill) 1640-1657 (arquebisbe de Reims) (mort 1664)
* Venut el 1657 a la seva cosina Lluïsa d'Orleans
* Anna Maria Lluïsa d'Orleans duquessa de Montpensier 1657-1693
* Lluis August I de Borbó duc del Maine (per testament) 1693-1736
* Lluis August II de Borbó príncep de Dombes (fill) 1736-1755
* Lluís Carles de Borbó (germà) 1755-1773 (mort 1775)
* Venut a la corona 1773, no s'acabà l'operació
* Lluís Joan Maria de Borbó duc de Penthievre (cosí de Lluis Carles, confirmat per la corona) 1775-1793 (expropiat per la revolució el 1789)
* Lluïsa Maria Adelàida de Borbó (filla) 1793-1821, esposa de Felip Igualtat duc d'Orleans i mare de Lluís Felip d'Orleans, rei de França com Lluis Felip I.
* Lluís Felip d'Orleans 1821-1830
* A la corona 1830-1842, després el van portar Gastó d'Orleans, net de Lluis Felip, des del seu naixement el 1842 fins a la seva mort el 1922, i des del 1974 Folc d'Orleans, duc d'Aumale, net del comte de París.
# Litsknuri

Litsknuri (en rus: Лицкнуры) és un poble de la República de Marí El, a Rússia, que en el cens del 2010 tenia 27 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Plectrohyla matudai

Plectrohyla matudai és una espècie de granota que es troba a Guatemala, Mèxic i, possiblement també, Hondures.
Està amenaçada d'extinció per la pèrdua del seu hàbitat natural.

## Referències

* Santos-Barrera, G., Canseco-Márquez, L., Acevedo, M. & Muñoz Alonso, A. 2004. Plectrohyla matudai. Llista Vermella d'Espècies Amenaçades de la UICN 2006. Consulta: 6 de gener de 2008.
# Fairview Park

«Fairview Park» té aquests significats:
* Fairview Park (Ohio), població dels Estats Units a l'estat d'Ohio.
* Fairview Park (Indiana), població dels Estats Units a l'estat d'Indiana.
# Tavàstia Pròpia

Tavastia Pròpia (finlandès: Kanta-Häme; suec: Egentliga Tavastland) és una regió de Finlàndia (maakunta / landskap). Comparteix fronteres amb Finlàndia Pròpia, Satakunta, Pirkanmaa, Päijät-Häme i Uusimaa. Hämeenlinna és el cap i centre urbà més gran de la regió.

## Ciutats

La regió conté 11 municipis:
| Forssa Hattula Hausjärvi Humppila Hämeenlinna Janakkala Jokioinen | Loppi Riihimäki Tammela Ypäjä |

## Vegeu també

* Tavastia

## Enllaços externs

* Tavàstia Pròpia - Lloc web oficial
# Sàlvia (desambiguació)

«Sàlvia» té aquests significats:
* Botànica:
** Sàlvia (Salvia officinalis)
** El gènere Salvia.
* Onomàstica:
** La gens Sàlvia de l'antiga Roma.
# Sàmara

Una sàmara és un tipus de fruit aqueniforme i indehiscent proveït d'una prolongació membranosa, fibrosa i papiràcia, diferent segons cada espècie, que es desenvolupa a partir de la paret de l'ovari i serveix per a la dispersió gràcies al vent (anemocòria). La llavor pot ser al centre o al costat de la sàmara i el seu disseny pot permetre llargs recorreguts (oms) o caure prop de l'arbre emissor (aurons). Els fruits en sàmara són preponderants en diversos arbres com ara el gènere dels aurons (sapindàcies), el dels freixes (oleàcies) o la família de les ulmàcies.

## Vegeu també

* Tipus de fruits
* Sàmara (2008), àlbum de VerdCel (Propaganda pel fet)

## Referències

* ↑ «Sàmara». Gran Enciclopèdia Catalana. Barcelona: Grup Enciclopèdia Catalana.
# Tallulah

Tallulah és una població dels Estats Units a l'estat de Louisiana. Segons el cens del 2000 tenia 9.189 habitants.

## Demografia

Segons el cens del 2000, Tallulah tenia 9.189 habitants, 3.016 habitatges, i 2.078 famílies. La densitat de població era de 1.309,2 habitants/km².
Dels 3.016 habitatges en un 36,8% hi vivien nens de menys de 18 anys, en un 33,4% hi vivien parelles casades, en un 30,5% dones solteres, i en un 31,1% no eren unitats familiars. En el 27,8% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,49.
Per edats la població es repartia de la següent manera: un 37,6% tenia menys de 18 anys, un 10,9% entre 18 i 24, un 23,3% entre 25 i 44, un 17,6% de 45 a 60 i un 10,7% 65 anys o més.
L'edat mediana era de 26 anys. Per cada 100 dones de 18 o més anys hi havia 79,5 homes.
La renda mediana per habitatge era de 17.142 $ i la renda mediana per família de 20.100 $. Els homes tenien una renda mediana de 22.346 $ mentre que les dones 14.679 $. La renda per capita de la població era de 8.324 $. Entorn del 35,7% de les famílies i el 43,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tallulah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Tallulah». American Fact Finder. Oficina del Cens dels Estats Units, 12-01-2010.
# Telmario de Araújo Sacramento

* Per altres persones amb el sobrenom de Dinei, vegeu Dinei.
Telmário de Araújo Sacramento conegut pel seu sobrenom Dinei (11 de novembre del 1983 a São Domingos (Bahia)), és un futbolista brasiler que actualment juga de davanter perl Palmeiras, cedit per l'Atlético Paranaense.

## Carrera

Va fer el seu debut professional marcant amb el Atlético Paranaense en una victòria fora de casa 2 a 1 contra el Império-PR, en la Lliga de l'Estat Paraná el 20 de gener del 2005.

## Referències

* ↑ http://www.palmeiras.com.br/futebol/perfil.asp?id=271

## Enllaços externs

* zerozero.pt (portuguès)
* Cessió al Palmeiras (portuguès)
# Sòcrates (poeta)

Sòcrates (en llatí Socrates, en grec Σωκράτης) va ser un poeta epigramàtic del que no se sap res excepte que un dels seus epigrames es va incloure a l'Antologia grega. L'epigrama que es conserva parla sobre problemes aritmètics. És esmentat una sola vegada per Diògenes Laerci.

## Referències

* ↑ Petrain, David. Homer in Stone: The Tabulae Iliacae in their Roman Context (en anglès). Cambridge University Press, 2014, p. 59. ISBN 1107782880.
# Sòcrates de Beòcia

Sòcrates (grec antic: Σωκράτης, llatí: Socrates) fou un militar beoci al servei d'Egipte.
Sosibi i Agàtocles, els ministres de Ptolemeu IV Filopàtor, el van utilitzar com a instructor dels mercenaris que s'havien d'enfrontar amb Antíoc III el Gran. Va tenir el comandament d'un cos de dos mil peltastes, amb els quals va fer bons serveis a la campanya de Síria i a la batalla de Ràfia (217 aC), segons que diu Polibi.

## Referències

* ↑ 4.Socrates a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 847
# Final del Campionat del Món de bàsquet masculí de 2006

La final del Campionat del Món de bàsquet masculí de 2006 es va disputar entre Espanya i Grècia el 3 de setembre de 2006 al pavelló Saitama Super Arena, al Japó, i va ser un moment clau per al bàsquet espanyol. Espanya es va proclamar campiona del món de bàsquet per primera vegada en la seva història després de derrotar Grècia en la final per 47-70, tot i no comptar amb Pau Gasol, elegit jugador més valuós del torneig, que estava lesionat. Els jugadors espanyols van entrar així en la història després d'un partit en el qual Espanya no va tenir gaires problemes per passar per sobre de l'equip grec, el qual feia poc havia estat campió d'Europa. Aquell any, Espanya es va proclamar campiona del món. Des d'aleshores, l'equip ha aconseguit altres medalles en els Campionats d'Europa i Jocs Olímpics. Al final del partit, l'entrenador espanyol, Pepu Hernández, va destacar la importància de la victòria i va agrair als seus jugadors la seva dedicació i esforç durant tot el torneig.
Plantilles :
| Espanya | Grècia |
| Pau Gasol (MVP) (0 pts) | Theodoros Papaloukas (10 pts) |
| Rudy Fernández (0 pts) | Sofoklis Schortsanitis (2 pts) |
| Juan Carlos Navarro (20 pts) | Nikolaos Zisis (0 pts) |
| Carlos Cabezas (1 pts) | Vassilis Spanoulis (4 pts) |
| Berni Rodríguez (6 pts) | Panagiotis Vasilopoulos (0 pts) |
| José Manuel Calderón (7 pts) | Antonis Fotsis (7 pts) |
| Sergio Rodríguez (0 pts) | Nikos Xatzivretas (0 pts) |
| Alex Mumbrú (0 pts) | Dimosthenis Dikoudis (1 pts) |
| Jorge Garbajosa (20 pts) | Konstantinos Tsartsaris (0 pts) |
| Marc Gasol (2 pts) | Dimitris Diamantidis (4 pts) |
| Carlos Jiménez (4 pts) | Lazaros Papadopoulos (2 pts) |
| Felipe Reyes (10 pts) | Michalis Kakiouzis (17 pts) |
| Pepu Hernández (entrenador) | Panagiotis Giannakis (entrenador) |

## Referències

* 1 2 Casal, Rafa; Compartido; Compartido. «4. pau gasol | Marca.com» (en castellà), 03-09-2016. [Consulta: 24 desembre 2022].
* 1 2 Press, Europa. «España se proclama campeona del mundo en una final épica al arrasar a Grecia (47-70)», 03-09-2006. [Consulta: 24 desembre 2022].
* ↑ «Partidos clásicos: España acaba con Grecia en la final de 2006» (en castellà). [Consulta: 24 desembre 2022].
# Tarmigt

Tarmigt (àrab ترميڭت) és una comuna rural de la província de Ouarzazate de la regió de Drâa-Tafilalet. Segons el cens de 2014 tenia una població total de 40.184 persones. El seu nucli urbà és Tabounte.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].